INDOKOLÁS

**Mór város közterületein, valamint nyilvános helyein történő kötelező maszkviselésről**

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére 478/2020. (XI.3.) Korm.rendeletében 2020. november 4-i hatállyal veszélyhelyzetet hirdetett ki.

A veszélyhelyzet idején alkalmazandó védelmi intézkedések második üteméről szóló 484/2020. (XI.10.) Korm.rendelet (a továbbiakban: Korm.rendelet) 27. §-ában felhatalmazást kap a települési önkormányzat polgármestere, mint a helyi önkormányzat képviselő-testülete hatáskörének gyakorlója, hogy önkormányzati rendeletben határozza meg a 10 000 főnél nagyobb lakónépességű település belterületén azon közterületeket, illetve nyilvános helyeket, ahol a rendeletben meghatározott módon kötelező maszkot viselni.

A fenti felhatalmazásnak eleget téve megalkotásra került a „Mór város közterületein, valamint nyilvános helyein történő kötelező maszkviselésről szóló” 42/2020. (XI.12.) önkormányzati rendelet, melynek hatálya a Korm.rendelet rendelkezéseinek megfelelően 2020. december 11. napjáig került meghatározásra.

A Kormány az 569/2020. (XII.9.) Korm.rendeletében döntött a védelmi intézkedések alkalmazhatóságának 2021. január 11. napjáig terjedő meghosszabbításáról, így helyben is szükséges a szabályozás meghosszabbítása, mely új önkormányzati rendelet megalkotásával lehetséges. Az új rendeletben a kivételi kört is bővítjük az azóta meghozott Kormány rendeleti szabályozással összehangban (az értelmi vagy pszichoszociális fogyatékossággal, illetve az autizmus spektrumzavarral élő személyt érintően).